КОМИ РЕСПУБЛИКАЛÖН ОЛАНПАС

**«Семьяö быдтöм вылö кагаöс сетiгöн государствосянь отсöг йылысь» Коми Республикаса Оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2010 вося урасьöм тöлысь 9 лунö

**1 статья.** Пыртны «Семьяö быдтöм вылö кагаöс сетiгöн государствосянь отсöг йылысь» Коми Республикаса Оланпасö(Коми Республикаса государственнöй власьт органъяслöн индöд-тшöктöмъяс, 2008, 11 №, 634 ст.; 2009, 49 №, 991 ст.) татшöм вежсьöмъяс:

1. 1 статьяса 1 юкöнын «урчитöм пöрадок серти Коми Республика мутасын оланiн серти пасйöм» кывъяс вежны «Коми Республика мутасын олысь» кывъясöн.

2. 4 статьяса 4 юкöн гижны тадзи:

«4. Кага видзöм вылö быдтöлысся сьöм мынтö Коми Республикаса Правительствоöн уполномочитöм Коми Республикаса олöмö пöртысь власьт торъя органлöн мутас орган, а сэк, кор кагалöн оланiн серти индöм мутас органыс абу – Коми Республикаса государственнöй учреждение – олысьяслы социальнöй отсöг сетан юкöнын государственнöй услугаяс сетöм кузя шöрин кага видзöм вылö быдтöлысся сьöм индöм да мынтöм йылысь Коми Республикаса Правительствоöн уполномочитöм Коми Республикаса олöмö пöртысь власьт торъя органлöн решение подув вылын.»;

3. 7 статьялöн 2 юкöнса мöд абзац гижны тадзи:

«Приёмнöй бать-мамлы (батьлы либö мамлы) вознаграждение мынтö Коми Республикаса Правительствоöн уполномочитöм Коми Республикаса олöмö пöртысь власьт торъя органлöн мутас орган приёмнöй семья йылысь сёрнитчöм кырымалан лунсянь, а сэк, кор приёмнöй бать-мамлöн (батьлöн либö мамлöн) оланiн серти индöм мутас органыс абу – Коми Республикаса государственнöй учреждение – олысьяслы социальнöй отсöг сетан юкöнын государственнöй услугаяс сетöм кузя шöрин приёмнöй бать-мамлы (батьлы либö мамлы) вознаграждение индöм йылысь Коми Республикаса Правительствоöн уполномочитöм Коми Республикаса олöмö пöртысь власьт торъя органöн сетöм быдтöлысся юöръяс подув вылын.».

**2 статья.** Тайö Оланпасыс вынсялö сійöс официальнöя йöзöдан лунсянь дас лун бöрын да паськалö 2010 вося тöвшöр тöлысь 1 лунсянь артмöм правоотношениеяс вылö.

Коми Республикаса Юралысь В.М. Гайзер

Сыктывкар

2010 вося урасьöм тöлысь 17 лун

8-РЗ №

Исакова 1 841 пас